**WORKSHOP pre učiteľov cudzích jazykov a učiteľov odborných predmetov**

Dňa **15. 05. 2019** sa na našej škole konal **WORKSHOP** pre učiteľov cudzích jazykov a učiteľov odborných predmetov, ktorí vyučujú tieto predmety v cudzom jazyku.

Workshop pripravili Mgr. Xénia Šurhaňáková, Mgr. Lucia Badžgoňová, Ing. Lenka Juračková, PaedDr. Zuzana Mináriková a PaedDr. Zuzana Staníková, ktoré sa zúčastnili v Anglicku na kurzoch pre učiteľov v rámci programu Erasmus+.

Mgr. Xénia Šurhaňáková absolvovala kurz **„Using Technology for Teaching English“** v anglickom meste Southampton, 06. – 16. 08. 2018.

Mgr. Lucia Badžgoňová sa zúčastnila na kurze **„Teaching English with Minimal Resources“** v anglickom meste Colchester, 19. – 25. 08. 2018.

Ing. Lenka Juračková sa zúčastnila na kurze **„C. L. I. L. - Practical Methodology and Language“** v anglickom meste Colchester, 19. – 25. 08. 2018.

PaedDr. Zuzana Mináriková absolvovala kurz **„Practical Methodology for Teaching English at Secondary Level“** v anglickom meste Southampton, 11. – 17. 11. 2018.

PaedDr. Zuzana Staníková absolvovala kurz **„Creative Activities & Motivating Materials for the Secondary Classroom“** v anglickom meste Southampton, 11. – 17. 11. 2018.

Kurzy sa uskutočnili v rámci projektu **„CLIL and Creative Teaching Strategies“**, ktorý bol financovaný zo zdrojov EÚ.

Na základe získaných skúseností, učiteľky informovali svojich kolegov o najnovších metódach vyučovania založených na:

- implementovanie online aj offline učebných materiálov v rámci vyučovania cudzieho jazyka,

- efektívne využívanie autentických textov vedúcich k zlepšeniu receptívnych zručností,

- implementovanie metód a techník, ktoré zlepšujú všetky schopnosti (počúvanie, čítanie, rozprávanie a písanie) bez závislosti na používaní pracovných listov či iných materiálov,

- kombinovanie materiálu z učebníc s čo najkratšou časovou prípravou,

- metódy na implementovanie tvorivých aktivít vo veľkých triedach,

- metódy na zvýšenie motivácie a inklúzie vo veľkých triedach,

- metódy vyučovania kreatívneho písania,

- implementovanie vyučovacej metódy CLIL do výučby odborného predmetu "Ekonomika a právo",

- efektívne vytváranie CLIL učebných materiálov,

- metódy testovania a hodnotenia jazykových a odborných zručností žiakov v rámci metódy CLIL.

Disemináciou získaných poznatkov a skúseností môžu byť obohatení aj ostatní učitelia cudzích jazykov a odborných predmetov v cudzom jazyku. Zavádzanie nových metód a techník do vyučovania zvyšuje predovšetkým motiváciu žiakov o učenie sa cudzích jazykov i odborných predmetov v cudzom jazyku.

 Autor: Mgr. Kristína Bednárová